เรื่องร้องเรียน: ร้านติดเหล้า เล่นดนตรีเสียงดังหลังสี่ทุ่ม ผิด พรบ.การสาธารณสุข ม.26 และ ม.27 ขอให้เขตเข้าตรวจสอบ และดำเนินคดีตามกฎหมายต่อไป
การดำเนินการของเจ้าหน้าที่: เจ้าหน้าที่ได้ตรวจสอบและแจ้งข้อกฏหมายแก่ผู้ถูกร้องเรียนร้านติดเล่า กรณีที่เจ้าหน้าที่ให้หยุดการแสดงดนตรีสดนั้นอาศัยมาตรา 33 แห่งพระราชบัญญัติการสาธารณสุข พ.ศ.2535 ซึ่งพื้นที่ดังกล่าวไม่สามารถดำเนินการเล่นดนตรีสดได้เนื่องจากไม่มีมาตรการป้องกันเสียงอีกทั้งยังก่อให้เกิดปัญหาเสียงดังรบกวน จึงได้มีการแจ้งให้หยุดดำเนินการจนกว่าจะมีการปรับปรุง ขออนุญาต และดำเนินการยุติปัญหาเสียงดังจากดนตรีสดที่มีการใช้เครื่องดนตรี เครื่องขยายเสียง อย่างครบถ้วนสมบูรณ์ ต่อมาได้มีการแจ้งว่ายังคงมีเสียงรบกวนเจ้าหน้าที่จึงได้ดำเนินการตรวจสอบผู้ถูกร้องเรียนกล่าวว่าตนได้เปิดเพลงผ่านเครื่องขยายเสียงและเปิดให้ผู้มาใช้บริการ แต่ได้ยุติการแสดงดนตรีสด ตั้งแต่เจ้าหน้าที่ออกคำแนะนำ ในการนี้การดำเนินการเปิดเพลงให้ผู้มาใช้บริการฟังขณะมาภายในร้านต้องมีการควบคุมและไม่ใช้เสียงจนก่อให้เกิดความเดือดร้อนแก่ผู้อยู่อาศัยบริเวณใกล้เคียง เพื่อจะเป็นการดำเนินการตามกฏหมายเนื่องจากพื้นที่ถูกร้องเรียนอยู่ในที่เอกชน ต้องอาศัยมาตรา 28 แห่งพระราชบัญญัติการสาธารณสุข พ.ศ.2535 เจ้าหน้าที่ต้องมีการตรวจวัดคุณภาพเสียงเพื่อให้ดป็นไปตามประกาศกรมอนามัย เรื่อง กำหนดมาตรฐานเหตุรำคาญ กรณีเสียงรบกวน โดยวัดเสียง ณ บริเวณที่พักอาศัยของท่านที่ได้รับความเดือดร้อนเพื่อวัดค่าหากมีเสียงเกินมาตรฐาน เขตบางพลัดจักได้มีคำสั่งเจ้าพนักงานท้องถิ่นให้ดำเนินการระงับและแก้ไขจนกว่าปัญหาดังกล่าวจะยุติ หากเพิกเฉยจักมีโทษตามกฏหมายต่อไป จึงขอแจ้งต่อท่านว่าหากมีการส่งเสียงดังในลักษณะเช่นเดิมอีกท่านสามารถแจ้งเพิ่มเติมเพื่อนัดหมายเจ้าหน้าที่ตรวจวัดคุณภาพเสียงเพื่อจักได้พิสูจน์ค่าคุณภาพเสียงรบกวนเพื่อเป็นหลักฐานและค่าทางวิทยาศาสตร์เพื่อได้ดำเนินการตามกฏหมายอย่างรัดกุม หรือหากมีการแสดงดนตรีสดส่งเสียงดังรบกวนอีก สามารถแจ้งเพื่อเจ้าหน้าที่จะได้ดำเนินการตามมาตรา 33 แห่งพระราชบัญญัติการสาธารณสุข พ.ศ.2535 ต่อไป ในการนี้สำนักงานเขตบางพลัดมิได้นิ่งนอนใจในปัญหาความเดือดร้อนของท่าน ได้มีการแจ้งให้ผู้ถูกร้องเรียนดำเนินการยุติปัญหาเรื่องเสียงอย่างเข้มงวดเพื่อไม่ก่อให้เกิดปัญหาเฉกเช่นเดิม หากมีความเดือดร้อนเพิ่มเติมโปรดแจ้งเพิ่มเติมได้ตลอดผ่านระบบTraffy Fondue หรือหากมีข้อสงสัยหรือสอบถามเพิ่มเติม โทรศัพท์ 024346371 ฝ่ายสิ่งแวดล้อมและสุขาภิบาล
ความเห็นของผู้แจ้ง: ขอขอบคุณเจ้าหน้าที่ ที่ตั้งใจทำงานเพื่อสร้างสังคมน่าอยู่ให้แก่ประชาชนครับ
พื้นที่: แขวงบางพลัด เขตบางพลัด กรุงเทพมหานคร